Eri stavkirke

Eri stavkirke stod ved storgården Eri eller Æri i Lærdal. Denne er bare et par kilometer fra hver av gårdene Hauge og Tønjum, der det også stod kirker.

Presten («sira Barðe a Æiðrini») er omtalt i et diplom fra 1305, og kirken («Kirkian a ædrin») er omtalt i Bergens kalvskinn (før 1340). Kirken ble omtalt som Ædernn kappel i 1535, og i 1565 lå den i Tønjum sogn. Den er ikke omtalt i bispedømmets jordebok fra rundt 1600, og antas dermed å være nedlagt i god tid før dette.

Tuften synes ikke påvist. Over gårdsbygningene finnes imidlertid en liten bakke kalt Turkebakken, som av B.E. Bendixen er tolket som en forvanskning av «Kirkebakken». Det skal ha blitt funnet knokkelrester nær riksvei 5.

Referanser

Kilder 
 Jan Brendalsmo: Kildegjennomgang: Middelalderske kirkesteder i Sogn og Fjordane fylke (Riksantikvaren, 2016), s. 108–109

Eksterne lenker 
 

Tidligere kirker i Vestland
Revne stavkirker i Norge
Kulturminner i Lærdal